**ქალაქ ფოთის მუნიციპალიტეტის**

**2019 წლის პრიორიტეტების დოკუმენტი**

**ქალაქ ფოთის მუნიციპალიტეტის პრიორიტეტების, პროგრამების, მათი აღწერის, მოსალოდნელი შედეგებისა და შეფასების ინდიკატორები**

2019-2022 წლებში ქალაქ ფოთის მუნიციპალიტეტის სტრატეგია მოიცავს ადგილობრივი ინფრასტრუქტურის განვითარებას, სოციალური პირობების გაუმჯობესებას, ჯანსაღი ცხოვრების წესის დანერგვას და სკოლამდელი განათლების ხელშეწყობას.

**ქალაქ ფოთის მუნიციპალიტეტის ძირითადი პრიორიტეტებია:**

* ინფრასტრუქტურის მშენებლობა, რეაბილიტაცია და ექსპლოატაცია;
* კულტურა, რელიგია, ახალგაზრდული და სპორტული ღონისძიებები;
* განათლება;
* მოსახლეობის ჯანმრთელობის დაცვა და სოციალური უზრუნველყოფა;
* თავდაცვა.

**ქალაქ ფოთის მუნიციპალიტეტის ძირითადი მონაცემები 2017–2019 წლებში**

| **დასახელება** | **2017 წლის ფაქტი** | | | **2018 წლის გეგმა** | | | **2019 წლის პროექტი** | | |
| --- | --- | --- | --- | --- | --- | --- | --- | --- | --- |
| **სულ** | **მათ შორის** | | **სულ** | **მათ შორის** | | **სულ** | **მათ შორის** | |
| **სახელმწიფო ბიუჯეტის ფონდებიდან გამოყოფილი ტრანსფერები** | **საკუთარი შემოსავლები** | **სახელმწიფო ბიუჯეტის ფონდებიდან გამოყოფილი ტრანსფერები** | **საკუთარი შემოსავლები** | **სახელმწიფო ბიუჯეტის ფონდებიდან გამოყოფილი ტრანსფერები** | **საკუთარი შემოსავლები** |
| **შემოსავლები** | **18 984,6** | **3 947,9** | **15 036,7** | **19 779,3** | **4 440,3** | **15 339,0** | **15 643,5** | **0,0** | **15 643,5** |
| **გადასახადები** | **11 101,7** | **0,0** | **11 101,7** | **10 500,0** | **0,0** | **10 500,0** | **12 198,5** | **0,0** | **12 198,5** |
| **გრანტები** | **4 194,8** | **3 947,9** | **246,9** | **5 819,1** | **4 440,3** | **1 378,8** | **260,0** | **0,0** | **260,0** |
| **სხვა შემოსავლები** | **3 688,1** | **0,0** | **3 688,1** | **3 460,2** | **0,0** | **3 460,2** | **3 185,0** | **0,0** | **3 185,0** |
| **ხარჯები** | **14 156,6** | **943,5** | **13 213,1** | **14 308,8** | **352,1** | **13 956,7** | **14 279,9** | **0,0** | **14 279,9** |
| **შრომის ანაზღაურება** | **2 427,8** | **0,0** | **2 427,8** | **2 653,9** | **0,0** | **2 653,9** | **2 836,0** | **0,0** | **2 836,0** |
| **საქონელი და მომსახურება** | **3 818,7** | **0,0** | **3 818,7** | **2 015,7** | **0,0** | **2 015,7** | **2 045,2** | **0,0** | **2 045,2** |
| **პროცენტი** | **52,5** | **0,0** | **52,5** | **85,5** | **0,0** | **85,5** | **49,6** | **0,0** | **49,6** |
| **სუბსიდიები** | **5 068,9** | **0,0** | **5 068,9** | **7 970,7** | **0,0** | **7 970,7** | **8 082,5** | **0,0** | **8 082,5** |
| **გრანტები** | **0,0** | **0,0** | **0,0** | **25,0** | **0,0** | **25,0** | **20,0** | **0,0** | **20,0** |
| **სოციალური უზრუნველყოფა** | **1 050,5** | **0,0** | **1 050,5** | **899,4** | **0,0** | **899,4** | **918,7** | **0,0** | **918,7** |
| **სხვა ხარჯები** | **1 738,2** | **943,5** | **794,7** | **658,6** | **352,1** | **306,5** | **327,9** | **0,0** | **327,9** |
| **საოპერაციო სალდო** | **4 828,0** | **3 004,4** | **1 823,6** | **5 470,5** | **4 088,2** | **1 382,3** | **1 363,6** | **0,0** | **1 363,6** |
| **არაფინანსური აქტივების ცვლილება** | **4 223,3** | **2 733,1** | **1 490,2** | **6 508,8** | **5 015,4** | **1 493,4** | **1 205,1** | **0,0** | **1 205,1** |
| **ზრდა** | **4 408,1** | **2 733,1** | **1 675,0** | **6 908,8** | **5 015,4** | **1 893,4** | **1 505,1** | **0,0** | **1 505,1** |
| **კლება** | **184,8** | **0,0** | **184,8** | **400,0** | **0,0** | **400,0** | **300,0** | **0,0** | **300,0** |
| **მთლიანი სალდო** | **604,7** | **271,3** | **333,4** | **-1 038,3** | **-927,2** | **-111,1** | **158,5** | **0,0** | **158,5** |
| **ფინანსური აქტივების ცვლილება** | **314,7** | **271,3** | **43,4** | **-1 180,7** | **-927,2** | **-253,5** | **0,0** | **0,0** | **0,0** |
| **ზრდა** | **1 205,2** | **939,6** | **265,6** | **0,0** | **0,0** | **0,0** | **0,0** | **0,0** | **0,0** |
| **ვალუტა და დეპოზიტები** | **1 205,2** | **939,6** | **265,6** | **0,0** |  |  | **0,0** |  |  |
| **კლება** | **890,5** | **668,3** | **222,2** | **1 180,7** | **927,2** | **253,5** | **0,0** | **0,0** | **0,0** |
| **ვალუტა და დეპოზიტები** | **890,5** | **668,3** | **222,2** | **1 180,7** | **927,2** | **253,5** | **0,0** |  |  |
| **ვალდებულებების ცვლილება** | **-290,0** | **0,0** | **-290,0** | **-142,4** | **0,0** | **-142,4** | **-158,5** | **0,0** | **-158,5** |
| **კლება** | **290,0** | **0,0** | **290,0** | **142,4** | **0,0** | **142,4** | **158,5** | **0,0** | **158,5** |
| **საშინაო** | **290,0** | **0,0** | **290,0** | **142,4** | **0,0** | **142,4** | **158,5** | **0,0** | **158,5** |
| **ბალანსი** | **0,0** | **0,0** | **0,0** | **0,0** | **0,0** | **0,0** | **0,0** | **0,0** | **0,0** |

**2017–2018 წლების მოკლე მიმოხილვა**

2017 წელს ქალაქ ფოთის მუნიციპალიტეტის ბიუჯეტში მობილიზებულმა სახსრებმა შეადგინა 19169.4 ათ. ლარი, ხოლო ბიუჯეტიდან გაწეულმა გადასახდელებმა 18854.7 ათ. ლარი. 2017 წლის ბოლოს დაგროვილმა ნაშთმა შეადგინა 1205.2 ათ. ლარი, საიდანაც 939.6 ათ. ლარი არის სახელმწიფო ბიუჯეტიდან გამოყოფილი ტრანსფერის ნაშთი, ხოლო 265.6 ათ. ლარი წარმოადგენს თავისუფალ ნაშთს.

მობილიზებული სახსრებიდან საკუთარი შემოსავლები შეადგენს 15221.5 ათ. ლარს, სახელმწიფო ბიუჯეტიდან გამოყოფილი ტრანსფერები შეადგენს 3947.9 ათ. ლარს.

სახელმწიფო ბიუჯეტიდან გამოყოფილი თანხიდან დაფინანსდა სტადიონის რეაბილიტაცია, მალთაყვის სანაპირო ზოლის კეთილმოწყობა (მათ შორის მისასვლელი გზა), ბინების შიდა საკანალიზაციო სისტემების რეაბილიტაცია, მრავალბიანიანი საცხოვრებელი სახლების ლიფტების რეაბილიტაცია, მრავალბიანიანი საცხოვრებელი სახლების სახურავების რეაბილიტაცია, სპორტული დარბაზის რეკონსტრუქცია (ნინო ჟვანიას ქუჩაზე მდებარე სპორტული დარბაზის კაპ. შეკეთება), სანიაღვრე სისტემებისა და სატუმბო სადგურების რეაბილიტაცია, სტიქიის შედეგად დაზიანებული საცხოვრებელი სახლების სახურავების რეაბილიტაცია, საგანგებო სიტუაციების კოორდინაციისა და გადაუდებელი დახმარების ცენტრის სასწრაფო სამედიცინო დახმარების შენობის მშენებლობა, საპროექტო დოკუმენტაციისა და სამშენებლო სამუშაოების ტექნიკური ზედამხედველობის მომსახურება.

2018 წელს დაგეგმილია შემოსულობები სულ 20179.3 ათ. ლარის ოდენობით. საკუთარი შემოსულობები შეადგენს 15739.0 ათ. ლარს. ინფრასტრქუტურის განვითარებისათვის სახელმწიფო ბიუჯეტის ფონდებიდან გამოყოფილია ტრანსფერი 4440.3 ათ. ლარის ოდენობით. აღნიშნული თანხით დაიწყო და შემდგომ წლებში დასრულდება სტადიონის რეაბილიტაცია, მალთაყვის სანაპირო ზოლის (მათ შორის მისასვლელი გზა) რეაბილიტაცია. 2018 წელს დასრულდება მრავალბიანიანი საცხოვრებელი სახლების ეზოების კეთილმოწყობა, ცენტრალური ქუჩების ტროტუარების კეთილმოწყობა (ფარნავაზ მეფის ქუჩა, სამეგრელოს მოედნიდან რუსთაველის რკალამდე). უკვე დასრულდა მრავალბიანიანი საცხოვრებელი სახლების სახურავების რეაბილიტაცია.

|  |  |  |  |  |  |  |
| --- | --- | --- | --- | --- | --- | --- |
| **დასახელება** | **2017 წლის ფაქტი** | **2018 წლის გეგმა** | **2019 წლის პროექტი** | **2020 წლის პროგნოზი** | **2021 წლის პროგნოზი** | **2022 წლის პროგნოზი** |
| **წარმომადგენლობითი და აღმასრულებელი ორგანოების დაფინანსება** | **3599.1** | **3917.5** | **4158.3** | **4115.4** | **4022.5** | **4022.5** |
| **ინფრასტრუქტურის მშენებლობა, რეაბილიტაცია და ექსპლოატაცია** | **6843.4** | **8650.5** | **4628.5** | **8300.0** | **10350.0** | **11900.0** |
| **კულტურა, რელიგია ახალგაზრდული და სპორტული ღონისძიებები** | **4397.6** | **4116.0** | **2741.3** | **3360.8** | **3552.8** | **3715.8** |
| **განათლება** | **2173.9** | **2721.3** | **2460.0** | **2700.0** | **2900.0** | **2950.0** |
| **მოსახლეობის ჯანმრთელობისა დაცვა და სოციალური უზრუნველყოფა** | **1743.9** | **1844.7** | **1845.4** | **1928.1** | **1928.1** | **1978.1** |
| **თავდაცვა, საზოგადოებრივი წესრიგი და უსაფრთხოება** | **96.8** | **110.0** | **110.0** | **110.0** | **110.0** | **110.0** |

**ქალაქ ფოთის მუნიციპალიტეტის 2019 წლის პრიორიტეტების, პროგრამების, მათი აღწერის, მოსალოდნელი შედეგებისა და შეფასების ინდიკატორები**

**1. ინფრასტრუქტურის მშენებლობა, რეაბილიტაცია და ექსპლოატაცია (პროგრამული კოდი 03 00)**

ქალაქის მოსახლეობის კეთილდღეობის ამაღლებისა და ეკონომიკური განვითარების აუცილებელი პირობაა ინფრასტრუქტურის შემდგომი გაუმჯობესება. ამიტომ, აღნიშნული მიმართულება ქალაქის ბიუჯეტის ერთ-ერთ მთავარ პრიორიტეტს წარმოადგენს. პრიორიტეტის ფარგლებში გაგრძელდება საგზაო და კომუნალური ინფრასტრუქტურის რეაბილიტაცია. ასევე ინფრასტრუქტურის რეაბილიტაციის გარდა, განხორციელდება არსებული ინფრასტრუქტურის მოვლა-შენახვა და დაფინანსდება მათ ექსპლოატაციასთან დაკავშირებული ხარჯები. კერძოდ, ქუჩების ორმული შეკეთების, საგზაო ნიშნების პასპორტის შედგენის, საგზაო ნიშნების მოწყობის, მრავალბინიანი საცხოვრებელი სახლების ლიფტების მოვლა-პატრონობის, საცხოვრებელი სახლების სახურავების მიმდინარე რემონტის, გარე განათების ლედ ნათურებით მოწყობის, გარე განათების ქსელისა და სატუმბო სადგურების ელექტროენერგიის ხარჯების ანაზღაურების, მაწანწალა ძაღლების იზოლირების,უპოვართა სასადილოს დამხმარე სათავსოს კაპიტალური შეკეთების, შეზღუდული შესაძლებლობის მქონე პირთათვის პანდუსების მოწყობის, მინი სპორტული მოედნების მოვლა-პატრონობის, ატრაქციონების შეძენა-მონტაჟის, სახელმწიფო დროშების შეძენის, რადიო-საათის მოვლა-პატრონობის, საახალწლო ქალაქგაფორმებისათვის ინვენტარის შეძენის და სხვა.

|  |  |  |  |  |  |
| --- | --- | --- | --- | --- | --- |
| **ორგ. კოდი** | **დასახელება** | **2019 წლის პროექტი** | **2020 წლის პროგნოზი** | **2021 წლის პროგნოზი** | **2022 წლის პროგნოზი** |
| **03 00** | **ინფრასტრუქტურის მშენებლობა, რეაბილიტაცია და ექსპლოატაცია** | **4628.5** | **8300.0** | **10350.0** | **11900.0** |
| **03 01** | **საგზაო ინფრასტრუქტურის მშენებლობა რეაბილიტაცია და მოვლა შენახვა (გზები და ხიდები)** | **135.0** | **1135.0** | **2135.0** | **3135.0** |
| **03 02** | **კომუნალური ინფრასტრუქტურის მშენებლობა-რეაბილიტაცია და ექსპლოატაცია** | **1075.5** | **2030.0** | **2830.0** | **2930.0** |
| **03 02 01** | **ბინათმშენებლობა** | 135.0 | 500.0 | 700.0 | 900.0 |
| **03 02 02** | **გარე განათების მოწყობა რეაბილიტაცია და ექსპლოატაცია** | 870.5 | 700.0 | 600.0 | 500.0 |
| **03 02 04** | **უმეთვალყურეოდ დარჩენილი ცხოველების იზოლაცია** | 30.0 | 30.0 | 30.0 | 30.0 |
| **03 02 05** | **სანიაღვრე არხების მშენებლობა რეაბილიტაცია და ექსპლოატაცია** | 40.0 | 800.0 | 1500.0 | 1500.0 |
| **03 03** | **კეთილმოწყობის ღონისძიებები** | **283.0** | **1650.0** | **1850.0** | **2150.0** |
| **03 03 01** | **კეთილმოწყობის სამუშაოები** | 283.0 | 1500.0 | 1700.0 | 2000.0 |
| **03 03 02** | **ქალაქის გამწვანება** |  | 150.0 | 150.0 | 150.0 |
| **03 04** | **საქართველოს რეგიონებში განსახორციელებელი პროექტების თანადაფინანსება** | **150.0** | **250.0** | **250.0** | **250.0** |
| **03 05** | **ა(ა)იპ „ქალაქ ფოთის მუნიციპალიტეტის სერვისების ცენტრი“** | **2400.0** | **2500.0** | **2500.0** | **2600.0** |
| **03 06** | **ა(ა)იპ „ქალაქ ფოთის მუნიციპალიტეტის სასაფლაოების მოვლა-პატრონობის ცენტრი“** | **85.0** | **85.0** | **85.0** | **85.0** |
| **03 07** | **ინფრასტრუქტურული ობიექტების მშენებლობის პროექტირება** | **250.0** | **300.0** | **300.0** | **350.0** |
| **03 08** | **საპროექტო დოკუმენტაციისა და სამშენებლო სამუშაოების ტექნიკური ზედამხედველობის მომსახურება** | **250.0** | **350.0** | **400.0** | **400.0** |

**1.1 საგზაო ინფრასტრუქტურის მშენებლობა, რეაბილიტაცია და მოვლა-შენახვა (გზები და ხიდები) (პროგრამული კოდი 03 01)**

ქალაქში საგზაო მოძრაობის ხარისხის გაუმჯობესების, საგზაო მოძრაობის ორგანიზებისა და უსაფრთხოების, სატრანსპორტო და ქვეითთა ნაკადის უსაფრთხოდ გადაადგილების მიზნით, განხორციელდება ასფალტირებული ქუჩების დაზიანებული მონაკვეთების აღდგენა- რეაბილიტაციის, ორმული შეკეთების, საგზაო ნიშნების პასპორტის შედგენისა და საგზაო ნიშნების მოწყობის სამუშაოები.

*მოსალოდნელი საბოლოო შედეგი:*

* მგზავრთა კომფორტული და უსაფრთხო გადაადგილება;

*შედეგების შეფასების ინდიკატორი:*

* გაუმჯობესებული საგზაო ინფრასტრუქტურა.

**1.2 კომუნალური ინფრასტრუქტურის მშენებლობა-რეაბილიტაცია და ექსპლოატაცია (პროგრამული კოდი 03 02)**

პროგრამის ფარგლებში განხორციელდება მრავალბინიანი საცხოვრებელი სახლების ლიფტების მოვლა-პატრონობის, საცხოვრებელი სახლების სახურავების მიმდინარე რემონტის, გარე განათების ლედ ნათურებით მოწყობის სამუშაოები, განათების ქსელისა და სატუმბო სადგურების ელექტროენერგიის ხარჯების ანაზღაურება. უზრუნველყოფილი იქნება მაწანწალა ძაღლების იზოლირება.

**1.2.1 ბინათმშენებლობა (პროგრამული კოდი 03 02 01)**

ქალაქში არსებული სოციალურ-ეკონომიკური მდგომარეობიდან გამომდინარე, ბინათმესაკუთრეთა ამხანაგობები ვერ ახორციელებენ საერთო ქონების დამოუკიდებელ მოვლა-პატრონობას და განვითარებას. აქედან გამომდინარე, გათვალისწინებულია ს/სახლების სახურავების მიმდინარე სარემონტო სამუშაოების დაფინანსება. ასევე განხორციელდება მრავალსართულიან საცხოვრებელ კორპუსებში დაზიანებული ლიფტების მოვლა-პატრონობის სამუშაოები.

**1.2.2 გარე განათების მოწყობა რეაბილიტაცია და ექსპლოატაცია (პროგრამული კოდი 03 02 02)**

დღე-ღამის ნებისმიერ დროს მოსახლეობის კომფორტული და უსაფრთხო გადაადგილებისათვის აუცილებელ პირობას წარმოადგენს ქალაქის განათება, რისი გათვალისწინებითაც ქვეპროგრამის ფარგლებში დაფინანსდება გარე განათების, ს/სახლებისა და ძეგლების მინათების და სხვა ტიპის განათების ელექტროენერგიის ხარჯები. ასევე ეტაპობრივად განხორციელდება და დაფინანსდება ლედ ნათურებით გარე განათების მოწყობის სამუშაოები, რათა შემცირებულ იქნეს ელექტრო ენერგიის დანახარჯები.

**1.2.3 უმეთვალყურეოდ დარჩენილი ცხოველების იზოლაცია (პროგრამული კოდი 03 02 04)**

ქალაქის ტერიტორიაზე მაწანწალა ძაღლების არსებობა სხვადასხვა ვირუსული დაავადების და ცოფის გავრცელების ძირითად საფრთხეს წარმოადგენს, რისი გათვალისწინებითაც ქვეპროგრამის ფარგლებში განხორციელდება ქალაქ ფოთის მუნიციპალიტეტის ადმინისტრაციულ საზღვრებში არსებულ ტერიტორიაზე უმეთვალყურეოდ დარჩენილი ძაღლების იზოლაცია. ამით უზრუნველყოფილი იქნება მაწანწალა ძაღლების რაოდენობის მინიმუმამდე დაყვანა და შესაძლო საფრთხეების თავიდან აცილება.

**1.2.4 სანიაღვრე არხების მშენებლობა, რეაბილიტაცია და ექსპლოატაცია (პროგრამული კოდი 03 02 05)**

აღნიშნული პროგრამის ფარგლებში განხორციელდება სატუმბო სადგურების ელექტრო ენერგიის ხარჯების ანაზღაურება.

*მოსალოდნელი საბოლოო შედეგები:*

* განათებული მუნიციპალიტეტი;
* გამართული კომუნალური ინფრასტრუქტურა.

*შედეგების შეფასების ინდიკატორები:*

* რეაბილიტირებული ინფრასტრუქტურული ობიექტების რაოდენობა;
* მაწანწალა ძაღლების რაოდენობის მინიმუმამდე დაყვანა.

**1.3 კეთილმოწყობის ღონისძიებები (პროგრამული კოდი 03 03)**

პროგრამის ფარგლებში განხორციელდება შეზღუდული შესაძლებლობის მქონე პირთათვის პანდუსების მოწყობის, უპოვართა სასადილოს დამხმარე სათავსოს კაპიტალური შეკეთების სამუშაოები და სხვა ღონისძიებები.

**1.3.1 კეთილმოწყობის სამუშაოები (პროგრამული კოდი 03 03 01)**

პროგრამის შესაბამისად, 2019 წელს განხორციელდება ქალაქის მოსახლეობისათვის საახალწლო-სადღესასწაულო განწყობის შექმნის მიზნით ინვენტარის შეძენა და ქუჩების მორთვა სხვადასხვა სადღესასწაულო აქსესუარებით. ასევე განხორციელდება სადღესასწაულო აქსესუარების დემონტაჟის, შენახვა-დასაწყობების, სახელმწიფო დროშების შეძენის, შეზღუდული შესაძლებლობის მქონე პირთათვის პანდუსების მოწყობის, უპოვართა სასადილოს დამხმარე სათავსოს კაპიტალური შეკეთების, ატრაქციონების შეძენა-მონტაჟის, მინი სპორტული მოედნებისა და რადიო-საათის მოვლა-პატრონობის სამუშაოები.

*მოსალოდნელი საბოლოო შედეგები:*

* ქალაქის იერსახის გაუმჯობესება;
* მოსახლეობისათვის დასასვენებელი პირობების გაუმჯობესება.

*შედეგების შეფასების ინდიკატორი:*

* რეაბილიტირებული ინფრასტრუქტურული ობიექტების რაოდენობა.

**1.4 საქართველოს რეგიონებში განსახორციელებელი პროექტების თანადაფინანსება (პროგრამული კოდი 03 04)**

ქვეპროგრამის ფარგლებში გათვალისწინებულია საქართველოს რეგიონებში განსახორციელებელი პროექტების თანადაფინანსება.

*მოსალოდნელი საბოლოო შედეგი:*

* მუნიციპალიტეტისათვის მნიშვნელოვანი ინფრატრუქტურის მოწყობა და მოსახლეობის მოთხოვნაზე ორიენტირებული შედეგის მიღწევა.

*შედეგის შეფასების ინდიკატორი:*

* კეთილმოწყობილი ინფრასტრუქტურული ობიექტების რაოდენობა და მაღალი ხარისხი.

**1.5 არასამეწარმეო (არაკომერციული) იურიდიული პირი „ქალაქ ფოთის მუნიციპალიტეტის სერვისების ცენტრი“ (პროგრამული კოდი 03 05)**

ქვეპროგრამის ფარგლებში დაგეგმილია ქუჩების მოხრეშვა-დაგრეიდერების, ნიტრო-საღებავით ქუჩების დახაზვის, ჭარბი ნალექისა თუ სხვა შემთხვევისას დაგროვილი წყლის ამოტუმბვის, გარე განათების არსებული ქსელის მოვლა-პატრონობის, სატუმბო სადგურების მოვლა-პატრონობის, სანიაღვრე არხების, მიწისსამოსიანი ცენტრალური მაგისტრალური არხების შლამისა და ნატანისაგან გაწმენდის, მათი აღდგენისა და მოვლა-პატრონობის, დასუფთავების ღონისძიებების, დასუფთავების მოსაკრებლის ადმინისტრირების, უმეთვალყურეოდ დარჩენილი მსხვილფეხა რქოსანი პირუტყვის იზოლირების,არსებული სკვერების, პარკების, გამწვანებული ეზოების, შადრევნების მოვლა-პატრონობის, ადმინისტრაციული შენობების მოვლა-პატრონობის სამუშაოები და სხვა.

*მოსალოდნელი საბოლოო შედეგები:*

* მგზავრთა უსაფრთხო გადაადგილება;
* განათებული მუნიციპალიტეტი;
* გაუმჯობესებული სანიტარული პირობები;
* გამართული კომუნალური ინფრასტრუქტურა.

*შედეგის შეფასების ინდიკატორები:*

* ექსპლოატაციაში არსებული სანათი წერტილების რაოდენობა;
* გადატანილი ნარჩენების რაოდენობა;
* მოწესრიგებული ინფრასტრუქტურული ობიექტების რაოდენობა.

**1.6 არასამეწარმეო (არაკომერციული) იურიდიული პირი „ქალაქ ფოთის მუნიციპალიტეტის სასაფლაოების მოვლა-პატრონობის ცენტრი“ (პროგრამული კოდი 03 06)**

ქვეპროგრამის ფარგლებში დაგეგმილია ქალაქ ფოთის მუნიციპალიტეტში არსებული სასაფლაოების მდგომარეობის მოწესრიგება, სასაფლაოზე საფლავების დადგენილი წესით გამოყოფა, დაკრძალვა და სარეგისტრაციო ფირფიტის დაყენება. სასაფლაოზე გასასვლელების, ბილიკების და არსებული ქონების მოვლა-პატრონობა, სასაფლაოს ტერიტორიაზე საფლავის შემოფარგვლა. სასაფლაოს ეფექტური მართვისათვის საჭირო მომსახურების ახალი სახეებისა და მათი საფასურის ოდენობის შესახებ წინადადებების მომზადება.

*მოსალოდნელი საბოლოო შედეგები:*

* სარიტუალო მომსახურების გაუმჯობესება;
* გაუმჯობესებული სანიტარული პირობები.

*შედეგების შეფასების ინდიკატორი:*

* მოწესრიგებული ინფრასტრუქტურა.

**1.7 ინფრასტრუქტურული ობიექტების მშენებლობის პროექტირება (პროგრამული კოდი 03 07)**

ქვეპროგრამის ფარგლებში, 2020-2021 წლებში ინფრასტრუქტურული პროექტების განსახორციელებლად, გამოყოფილი ასიგნების ფარგლებში, შეიქმნება საპროექტო სახარჯთაღრიცხვო დუკუმენტაცია.

*მოსალოდნელი საბოლოო შედეგი:*

* საანგარიშგებო წლის დასაწყისისათვის ინფრასტრუქტურულ სამშენებლო ობიექტებზე მზა პროექტების არსებობა.

*შედეგის შეფასების ინდიკატორი:*

* მაღალი ხარისხის პროექტები და სრულყოფილად რეაბილიტირებული ობიექტების რაოდენობა.

**1.8 საპროექტო დოკუმენტაციისა და სამშენებლო სამუშაოების ტექნიკური ზედამხედველობის მომსახურება (პროგრამული კოდი 03 08)**

ქვეპროგრამის ფარგლებში დაგეგმილია საპროექტო დოკუმენტაციისა და სამშენებლო სამუშაოების ტექნიკური ზედამხედველობის მომსახურება.

*მოსალოდნელი საბოლოო შედეგი:*

* პროექტების ტექნიკური და ფინანსური გაანგარიშების სისწორე.

*შედეგის შეფასების ინდიკატორი:*

* სამშენებლო ობიექტების ვადებში ჩაბარება და მაქსიმალურად მაღალი ხარისხის მიღწევა.

**2. კულტურა, რელიგია, ახალგაზრდული და სპორტული ღონისძიებები (პროგრამული კოდი 05 00)**

აღნიშნული პროგრამა წარმოადგენს პრიორიტეტს საქართველოს სახელმწიფოს არსებობის მრავალსაუკუნოვანი ისტორიის მანძილზე, ვინაიდან სახელმწიფოს განვითარება კულტურული, რელიგიური და ახალგაზრდული სულისკვეთებისა და სპორტული მიღწევების გარეშე წარმოუდგენელი იქნებოდა. გამომდინარე აქედან, აუცილებელია ხელი შეეწყოს კულტურული ტრადიციების დაცვასა და ღირსეულ გაგრძელებას. ამასთანავე, ერთ-ერთი პრიორიტეტია ახალგაზრდების მრავალმხრივი (როგორც სულიერი, ისე ფიზიკური თვალსაზრისით) განვითარების ხელშეწყობა და მათში ცხოვრების ჯანსაღი წესის დამკვიდრება. შესაბამისად, ადგილობრივი თვითმმართველობის ორგანო განაგრძობს სპორტული ობიექტების ფინანსურ მხარდაჭერას, წარმატებული სპორტსმენების ხელშეწყობას და მათთვის შესაბამისი პირობების შექმნას, რათა ნიჭიერმა ბავშვებმა და ახალგაზრდებმა შეძლონ თავიანთი შესაძლებლობების გამოვლენა.

| **ორგ. კოდი** | **დასახელება** | **2019 წლის პროექტი** | **2020 წლის პროგნოზი** | **2021 წლის პროგნოზი** | **2022 წლის პროგნოზი** |
| --- | --- | --- | --- | --- | --- |
| **05 00** | **კულტურა, რელიგია ახალგაზრდული და სპორტული ღონისძიებები** | **2741.3** | **3360.8** | **3552.8** | **3715.8** |
| **05 01** | **სპორტის განვითარების ხელშეწყობა** | **1579.0** | **1930.0** | **2090.0** | **2200.0** |
| **05 01 01** | **სპორტული სკოლები** | 185.5 | 200.0 | 200.0 | 200.0 |
| **05 01 02** | **ახალგაზრდული და სპორტული ღონისძიებების დაფინანსება** | 123.5 | 130.0 | 140.0 | 150.0 |
| **05 01 02 01** | **სხვა გაუთვალისწინებელი ახალგაზრდული და სპორტული ღონისძიებები** | 7.0 | 5.0 | 5.0 | 5.0 |
| **05 01 05** | **სპორტული ობიექტების რეაბილიტაცია-მშენებლობა** | 250.0 | 500.0 | 600.0 | 700.0 |
| **05 01 06** | **ა(ა)იპ "ქალაქ ფოთის მუნიციპალიტეტის სასპორტო საგანმანათლებლო დაწესებულებათა გაერთიანება"** | 1020.0 | 1100.0 | 1150.0 | 1150.0 |
| **05 02** | **კულტურის განვითარების ხელშეწყობა** | **951.5** | **1220.0** | **1252.0** | **1305.0** |
| **05 02 01** | **სახელოვნებო სკოლები (სასწავლებლები)** | 210.0 | 215.0 | 215.0 | 215.0 |
| **05 02 02** | **კულტურული ღონისძიებების დაფინანსება** | 136.5 | 140.0 | 140.0 | 140.0 |
| **05 02 02 01** | **სხვა გაუთვალისწინებელი კულტურული ღონისძიებები** | 5.0 | 5.0 | 5.0 | 5.0 |
| **05 02 03** | **სსიპ "ქალაქ ფოთის ვალერიან გუნიას სახელობის პროფესიული სახელმწიფო თეატრი"** | 20.0 | 25.0 | 25.0 | 25.0 |
| **05 02 05** | **ა(ა)იპ "თვითმმართველი ქალაქ ფოთის საბიბლიოთეკო გაერთიანება"** | 135.0 | 140.0 | 142.0 | 145.0 |
| **05 02 06** | **კულტურის ობიექტების რეაბილიტაცია** |  | 250.0 | 250.0 | 300.0 |
| **05 02 07** | **ა(ა)იპ "ქალაქ ფოთის მუნიციპალიტეტის სახელოვნებო ცენტრი"** | 450.0 | 450.0 | 480.0 | 480.0 |
| **05 04** | **რელიგიური ორგანიზაციების ხელშეწყობა** (უფლისა ჩვენისა იესო ქრისტეს ბრწყინვალე აღდგომის სახელობის ფოთის საკათედრო ტაძარი) | **60.0** | **60.0** | **60.0** | **60.0** |
| **05 05** | **ა(ა)იპ „ქალაქ ფოთის მუნიციპალიტეტის ტურიზმის განვითარების ცენტრი“** | **150.8** | **150.8** | **150.8** | **150.8** |

**2.1 სპორტის განვითარების ხელშეწყობა (პროგრამული კოდი 05 01)**

მოსახლეობის ჯანსაღი ცხოვრების წესის დამკვიდრებისათვის საჭიროა პროგრამის ფარგლებში განხორციელდეს სხვადასხვა სპორტული ორგანიზაციების და კლუბების ფინანსური მხარდაჭერა, რათა მათ ჰქონდეთ შესაძლებლობა უზრუნველყონ სპორტსმენებისათვის სავარჯიშოდ შესაბამისი პირობების შექმნა და ნიჭიერ სპორტსმენთა წახალისება.

2019 წელს ასევე განხორციელდება სპორტული ობიექტების რეაბილიტაცია-მშენებლობის სამუშაოები.

**2.1.1**  **სპორტული სკოლები (პროგრამული კოდი 05 01 01)**

პროგრამის მიზანია ქალაქში სპორტის განვითარება რაგბისა და ხელბურთის მიმართულებით, ქალაქის ნაკრები გუნდების მომზადება და მონაწილეობა სხვადასხვა სპორტულ ღონისძიებებში, სპორტული რეზერვისა და მაღალი კლასის სპორტსმენთა მომზადება, ქალაქის ნაკრები გუნდების წევრებისათვის მაღალი დონის სასწავლო და საწვრთნელი პირობების შექმნა, სამედიცინო მომსახურება და ანტიდოპინგური ღონისძიებების განხორციელება, სპორტული ობიექტებით, სპორტული ფორმითა და ინვენტარით უზრუნველყოფა, სპორტსმენთა ტრანსპორტით მომსახურება, სპორტის მატერიალურ-ტექნიკური ბაზის შემდგომი განვითარება, ჯანსაღი მომავალი თაობის ჩამოყალიბება.

**2.1.2 ახალგაზრდული და სპორტული ღონისძიებების დაფინანსება (პროგრამული კოდი 05 01 02)**

სპორტული ღონისძიებების ჩატარება ხელს შეუწყობს სპორტის შემდგომ განვითარებას კრივში, რაგბში, ჭიდაობაში, ფეხბურთში, კალათბურთში, ხელბურთში, შაშში, საბაიდარო და კანოეთ ნიჩბოსნობაში, ცხენოსნობაში. სპორტული ღონისძიებების ჩატარების პერიოდში დაჯილდოვდებიან გამარჯვებული სპორტსმენები და მათი მწვრთნელები თასებით, მედლებით, დიპლომებით და სხვა ფასიანი საჩუქრებით. წლის საუკეთესო სპორტსმენთა და მწვრთნელთა დაჯილდოება მოხდება ფულადი ფორმითაც.

აღნიშნული პროგრამით ასევე გათვალისიწნებულია ახალგაზრდული ღონისძიებების დაფინანსების ხარჯები.

**2.1.2.1 სხვა გაუთვალისწინებელი ახალგაზრდული და სპორტული ღონისძიებები (პროგრამული კოდი 05 01 02 01)**

აღნიშნული ღონისძიებების დაფინანსება გულისხმობს საბიუჯეტო წლის დასაწყისში დაუგეგმავ და აუცილებლად განსახორციელებელ ახალგაზრდულ და სპორტულ ღონისძიებებს, რომლებიც მოთხოვნის, შესაბამისი კომპეტენტური დასკვნების (ქალაქ ფოთის მუნიციპალიტეტის მერიის კულტურის, განათლების, ძეგლთა დაცვის, სპორტისა და ახალგაზრდულ საქმეთა სამსახურის დასკვნა) და ქალაქ ფოთის მუნიციპალიტეტის მერის ბრძანების საფუძველზე დაფინანსებულ იქნება ადგილობრივი ბიუჯეტიდან.

**2.1.3 სპორტული ობიექტების რეაბილიტაცია-მშენებლობა (პროგრამული კოდი 05 01 05)**

პროგრამის ფარგლებში 2019 წელს გათვალისწინებულია ხელბურთისა და კრივი სასპორტო სკოლების კაპიტალური შეკეთება. აღნიშნული სპორტული ობიექტის მოწესრიგება ხელს შეუწყობს ახალგაზრდების თავისუფალი დროის ნაყოფიერად გატარებას.

**2.1.4**  **არასამეწარმეო (არაკომერციული) იურიდიული პირი „ქალაქ ფოთის მუნიციპალიტეტის სასპორტო საგანმანათლებლო დაწესებულებათა გაერთიანება“ (პროგრამული კოდი 05 01 06)**

პროგრამის ძირითადი არსია ქალაქში სპორტის შემდგომი განვითარება, ქალაქის ნაკრები გუნდების მზადება და მონაწილეობა რესპუბლიკურ და საერთაშორისო სპორტულ ღონისძიებებში (მსოფლიო და ევროპის ჩემპიონატები, პირველობები, საერთაშორისო ტურნირები), სპორტული რეზერვისა და მაღალი კლასის სპორტსმენთა მომზადება, სპორტის შემდგომი პოპულარიზაცია და სპორტის პროპაგანდისათვის ხელშეწყობა, „სპორტი ყველასათვის“ პროექტების რეალიზაცია, ქალაქის ნაკრები გუნდების წევრებისათვის მაღალი დონის სასწავლო და საწვრთნელი პირობების შექმნა, თანამედროვე მოთხოვნების შესაბამისი სამედიცინო მომსახურება და ანტიდოპინგური ღონისძიებების განხორციელება, სპორტული ობიექტებით, სპორტული ფორმითა და ინვენტარით უზრუნველყოფა, სპორტსმენთა ტრანსპორტით მომსახურება, სპორტის მატერიალურ-ტექნიკური ბაზის შემდგომი განვითარება, ადგილობრივი ტურნირების და პირველობების ორგანიზება და ჯანსაღი მომავალი თაობის ჩამოყალიბება.

*მოსალოდნელი საბოლოო შედეგები:*

* სპორტის ხელშეწყობა და ჯანსაღი ცხოვრების წესის დამკვიდრება.
* ახალგაზრდების მხრიდან თავისუფალი დროის შინაარსიანად და ეფექტურად გამოყენება;
* ახალგაზრდების საზოგადოებრივ საქმიანობაში ჩართვა.

*შედეგების შეფასების ინდიკატორები:*

* სხვადასხვა ტურნირებზე წარმატებული სპორტსმენების რაოდენობა;
* განხორციელებული პროექტების რაოდენობა;
* პროექტებში ჩართული ახალგაზრდების რაოდენობა.

**2.2 კულტურის განვითარების ხელშეწყობა (პროგრამული კოდი 05 02)**

მოსახლეობის კულტურული მიმართულებით გააქტიურებისათვის დაფინანსდება კულტურული და საგანმანათლებლო ღონისძიებები. რაც ხელს შეუწყობს კულტურული მემკვიდრეობის ღირსეულ გაგრძელებას.

**2.2.1. სახელოვნებო სკოლები (სასწავლებლები) (პროგრამული კოდი 05 02 01)**

ქალაქი აფინანსებს არჩილ ხორავას სახელობის სკოლისგარეშე სახელოვნებო სასწავლებელს, რომლის მიზანია პიროვნების ინდივიდუალური შემოქმედებითი მიდრეკილებების განვითარება, მოსწავლეთა მიერ შესაბამისი სახელოვნებო საგანმანათლებლო პროგრამების ათვისება, ესთეტიკური გემოვნების ჩამოყალიბება, კონკურსებში და ღონისძიებებში მონაწილეობის უზრუნველყოფის გზით, განსაკუთრებული ნიჭით დაჯილდოებული მოსწავლეების გამოვლენა და წარმოჩენა.

**2.2.2 კულტურული ღონისძიებების დაფინანსება (პროგრამული კოდი 05 02 02)**

სხვადასხვა კულტურულ-საგანმანათლებლო ღონისძიებების ჩატარებით მოხდება ნიჭიერ შემოქმედთა, შემსრულებელთა გამოვლენა და მათი შემოქმედებითი ზრდის ხელშეწყობა, დაჯილდოება, მხატვრულ-შემოქმედებითი კოლექტივების, ანსამბლების, ჯგუფების, სტუდიების, მოყვარულთა გაერთიანებების წარმოჩენა და განვითარება, მოსწავლე-ახალგაზრდობის აღზრდა-განათლება, საკუთარი ინდივიდუალურობის, ნიჭის გამოვლენა, სკოლისგარეშე დროის საინტერესოდ ორგანიზება, თემატური ინფორმაციების მოძიება-დამუშავება, სააზროვნო და სოციალური უნარების განვითარება, სკოლისგარეშე შემოქმედებითი პოტენციალის რეალიზება, ხელოვნების სხვადასხვა დარგების გაცნობა და შემოქმედ ბავშვთა წარმოჩენა.

**2.2.2.1 სხვა გაუთვალისწინებელი კულტურული ღონისძიებები (პროგრამული კოდი 05 02 02 01)**

აღნიშნული ღონისძიებების დაფინანსება გულისხმობს საბიუჯეტო წლის დასაწყისში დაუგეგმავ და აუცილებლად განსახორციელებელ კულტურულ ღონისძიებებს, რომლებიც მოთხოვნის, შესაბამისი კომპეტენტური დასკვნების (ქალაქ ფოთის მუნიციპალიტეტის მერიის კულტურის, განათლების, ძეგლთა დაცვის, სპორტისა და ახალგაზრდულ საქმეთა სამსახურის დასკვნა) და ქალაქ ფოთის მუნიციპალიტეტის მერის ბრძანების საფუძველზე დაფინანსებულ იქნება ადგილობრივი ბიუჯეტიდან.

**2.2.3 სსიპ „ქალაქ ფოთის ვალერიან გუნიას სახელობის პროფესიული სახელმწიფო თეატრი“ (პროგრამული კოდი 05 02 03)**

ტრადიციად ჩამოყალიბდა ქალაქ ფოთში „რეგიონული თეატრების ფოთის საერთაშორისო ფესტივალის“ ჩატარება. ზემოაღნიშნული ფესტივალის ჩატარება მნიშვნელოვანია ქალაქ ფოთის კულტურული და ტურიზმის განვითარების კუთხით, რადგან ფესტივალში მონაწილეობენ როგორც ადგილობრივი, ასევე უცხოეთიდან მოწვეული თეატრალური კოლექტივები.

„რეგიონული თეატრების ფოთის საერთაშორისო ფესტივალის“ ორგანიზებულად ჩატარებისათვის მუნიციპალიტეტი გამოყოფს გრანტს თანადაფინანსების სახით.

**2.2.4 არასამეწარმეო (არაკომერციული) იურიდიული პირი „თვითმმართველი ქალაქ ფოთის საბიბლიოთეკო გაერთიანება“ (პროგრამული კოდი 05 02 05)**

პროგრამის ძირითადი არსია მკითხველთა უზრუნველყოფა მათთვის საჭირო ინფორმაციითა და საბიბლიოთეკო დოკუმენტებით (ბეჭდური, ხელნაწერი და ინფორმაციის შემცველი სხვა მასალები), ხელსაყრელი პირობების შექმნა პიროვნების შემოქმედებითი განვითარებისათვის, შესაბამისი პროფილის საბიბლიოთეკო დოკუმენტების შეგროვება, დაცვა და ამ დოკუმენტებით მოსახლეობის მომსახურება, როგორც ადგილზე გაცემით, ისე ასლების გაგზავნით ბიბლიოთეკაშორისო აბონემენტით და საერთაშორისო წიგნთაცვლის საშუალებით, მოსახლეობის ყველა ფენის მომსახურება საბავშვო ან მასობრივ ბიბლიოთეკებში ფონდების შექმნის მიზნით და კულტურულ-საგანმანათლებლო ღონისძიებების მოწყობა.

**2.2.5. არასამეწარმეო (არაკომერციული) იურიდიული პირი „ქალაქ ფოთის მუნიციპალიტეტის სახელოვნებო ცენტრი“ (პროგრამული კოდი 05 02 07)**

ქალაქი აფინანსებს არასამეწარმეო (არაკომერციული) იურიდიული პირის „ქალაქ ფოთის მუნიციპალიტეტის სახელოვნებო ცენტრში“ შემავალ სტრუქტურულ ერთეულებს: ფოლკლორის ცენტრს, სამხატვრო სკოლას, სამხატვრო სასწავლებელს, მოსწავლე-ახალგაზრდობის შემოქმედების ცენტრს და საგამოფენო დარბაზს, რომლის მიზანია პიროვნების ინდივიდუალური შემოქმედებითი მიდრეკილებების განვითარება, მოსწავლეთა მიერ შესაბამისი სახელოვნებო საგანმანათლებლო პროგრამების ათვისება, ესთეტიკური გემოვნების ჩამოყალიბება, ქართული და მსოფლიო ხელოვნების ნიმუშების შესწავლა, სამხატვრო და ნატიფი ხელოვნების პროფესიების სწავლება, ქართული ხალხური ფოლკლორის პროპაგანდა, მხატვრულ-შემოქმედებითი კოლექტივების, ანსამბლების, ჯგუფების, სტუდიების, მოყვარულთა გაერთიანებების, საერთო-შემეცნებითი ჯგუფების ჩამოყალიბება, საგნობრივი წრეების შექმნა, გამოფენების, გამოფენა-გაყიდვების, აუქციონების, კონკურსების, პერსონალური გამოფენების და შემოქმედებითი შეხვედრების ორგანიზება და მოწყობა.

**2.3 რელიგიური ორგანიზაციების ხელშეწყობა (უფლისა ჩვენისა იესო ქრისტეს ბრწყინვალე აღდგომის სახელობის ფოთის საკათედრო ტაძარი) (პროგრამული კოდი 05 04)**

პროგრამის ფარგლებში დაგეგმილიაუფლისა ჩვენისა იესო ქრისტეს ბრწყინვალე აღდგომის სახელობის ფოთის საკათედრო ტაძრის მინათების, გარე განათების და საჭიროებისამებრ გარკვეული სამუშაოების დაფინანსება.

**2.4 არასამეწარმეო (არაკომერციული) იურიდიული პირი „ქალაქ ფოთის მუნიციპალიტეტის ტურიზმის განვითარების ცენტრი“ (პროგრამული კოდი 05 05)**

ქვეპროგრამის ფარგლებში ქმნის ქალაქის ტურისტული შესაძლებლობების საინფორმაციო ბანკს, მუდმივად ახდენს სრულყოფასა და განახლებას. ასევე დაგეგმილია სხვადასხვა ტურისტულ ცენტრებთან თანამშრომლობა, რათა ერთობლივი პროექტების განხორციელების გზით მოხდეს საქართველოში ტურიზმის განვითარება და ქვეყნის ტურისტული პოტენციალის წარმოჩენა საერთაშორისო დონეზე.

პროგრამის ფარგლებში, ზაფხულის პერიოდში, ქმნის სამაშველო ჯგუფებს, რომელიც თავისი კომპეტენციის ფარგლებში ქალაქ ფოთის მუნიციპალიტეტის სანაპირო ზოლში განახორციელებს სამაშველო ღონისძიებებს.

*მოსალოდნელი საბოლოო შედეგები:*

* მოსახლეობაში ქართული კულტურისა და ტრადიციების დაცვა და შენარჩუნება;
* მოსახლეობის აქტიური ჩართვა კულტურულ ღონისძიებებში;
* ტურიზმის პოპულარიზაცია.

*შედეგების შეფასების ინდიკატორები:*

* ჩატარებული კულტურული ღონისძიებების რაოდენობა;
* კულტურულ ღონისძიებებში ჩართული მოსახლეობის რაოდენობა;
* ტურისტების რაოდენობა.

**3. განათლება (პროგრამული კოდი 04 00)**

მომავალი თაობების აღზრდის მიმართულებით დაწყებითი და ზოგადი განათლების გარდა მნიშვნელოვანი როლი ენიჭება ასევე სკოლამდელ განათლებას, რაც თვითმმართველი ერთეულის საკუთარ უფლებამოსილებას განეკუთვნება და შესაბამისად, მუნიციპალიტეტის ერთ-ერთ პრიორიტეტს წარმოადგენს, რომლის ფარგლებში მომდევნო წლებში განხორციელდება საბავშვო ბაღების ფუნქციონირებისათვის საჭირო ხარჯების დაფინანსება, მათი რეაბილიტაცია და ინვენტარით უზრუნველყოფა.

|  |  |  |  |  |  |
| --- | --- | --- | --- | --- | --- |
| **ორგ. კოდი** | **დასახელება** | **2019 წლის პროექტი** | **2020 წლის პროგნოზი** | **2021 წლის პროგნოზი** | **2022 წლის პროგნოზი** |
| **04 00** | **განათლება** | **2460.0** | **2700.0** | **2900.0** | **2950.0** |
| **04 01** | **ა(ა)იპ "თვითმმართველი ქალაქ ფოთის სკოლამდელი სააღმზრდელო გაერთიანება"** | **2460.0** | **2500.0** | **2600.0** | **2650.0** |
| **04 03** | **სკოლამდელი სააღმზრდელო დაწესებულებების რეაბილიტაცია** |  | **200.0** | **300.0** | **300.0** |

**3.1 არასამეწარმეო (არაკომერციული) იურიდიული პირი “თვითმმართველი ქალაქ ფოთის სკოლამდელი სააღმზრდელო გაერთიანება“** **(პროგრამული კოდი 04 01)**

სკოლამდელი განათლების განვითარების სისტემის სტრატეგიული მიზანია, სკოლამდელი აღზრდის სისტემა გახდეს სკოლასა და შემდგომ ცხოვრებაში წარმატების მიღწევის ინსტრუმენტი. პროგრამის ფარგლებში მოხდება სკოლამდელი განათლების ხარისხის გაუმჯობესების ხელშეწყობა, ხელმისაწვდომობის უზრუნველყოფა და ხარისხის მართვის ეფექტიანი სისტემის ჩამოყალიბება. ასევე, სკოლამდელი აღზრდის დაწესებულებების ეფექტიანი ფუნქციონირების უზრუნველყოფა, რომელიც გულისხმობს: სკოლამდელი აღზრდის სფეროში მართვის პოლიტიკის განხორციელებას, სტანდარტების შესაბამისი სააღმზრდელო პროგრამა/მეთოდოლოგის დახვეწას, სტანდარტების შესაბამისი კვებით უზრუნველყოფას, აღსაზრდელთა უსაფრთხოების მიზნით ბაგა-ბაღების ინფრასტრუქტურის განვითარებას, საბავშვო ბაგა-ბაღების მაქსიმალურ გამტარუნარიანობას და სხვა.

მოსალოდნელი საბოლოო შედეგები:

* აღსაზრდელთა შესაბამისი პირობებით უზრუნველყოფა;
* საბავშვო ბაგა-ბაღებში გაუმჯობესებული სააღმზრდელო პროცესი.

შედეგების შეფასების ინდიკატორები:

* სათანადოდ აღჭურვილი საბავშვო ბაღების რაოდენობა;
* აღსაზრდელთა რაოდენობა.

**4. მოსახლეობის ჯანმრთელობის დაცვა და სოციალური უზრუნველყოფა (პროგრამული კოდი 06 00)**

მოსახლეობის მხარდაჭერა ჯანმრთელობის დაცვისა და სოციალური მომსახურების სფეროში კვლავ რჩება ერთ-ერთ ძირითად პრიორიტეტულ მიმართულებად. ქალაქ ფოთის მუნიციპალიტეტი არსებული რესურსების ფარგლებში განაგრძობს სოციალურად დაუცველი მოსახლეობის სხვადასხვა დახმარებებითა და შეღავათებით უზრუნველყოფას.

ერთიანი სახელმწიფო პოლიტიკის ფარგლებში გაგრძელდება საზოგადოებრივი ჯანმრთელობის დაცვის მიზნით ადგილობრივ დონეზე სხვადასხვა ღონისძიებების განხორციელება, რაც უზრუნველყოფს მოსახლეობის ჯანმრთელობის დაცვას სხვადასხვა გადამდები და ინფექციური დაავადებებისაგან.

სოციალური დაცვის უმნიშვნელოვანესი კომპონენტია სოციალური დახმარება, როგორც ფულადი, ასევე სხვადასხვა სოციალური შეღავათების დაწესების გზით, რაც გააუმჯობესებს შეჭირვებული მოსახლეობის სოციალურ და მატერიალურ მდგომარეობას. განხორციელდება მოსახლეობის სოციალური უზრუნველყოფის და სოციალურ ეკონომიკური კვლევების ორგანიზება და სხვა ღონისძიებები.

| **ორგ. კოდი** | **დასახელება** | **2019 წლის პროექტი** | **2020 წლის პროგნოზი** | **2021 წლის პროგნოზი** | **2022 წლის პროგნოზი** |
| --- | --- | --- | --- | --- | --- |
| **06 00** | **მოსახლეობის ჯანმრთელობის დაცვა და სოციალური უზრუნველყოფა** | **1845.4** | **1928.1** | **1928.1** | **1978.1** |
| **06 01** | **საზოგადოებრივი ჯანდაცვის მომსახურება** (ა(ა)იპ "თვითმმართველი ქალაქ ფოთის საზოგადოებრივი ჯანდაცვის ცენტრი") | **140.0** | **140.0** | **140.0** | **140.0** |
| **06 02** | **ჯანდაცვის სხვა პროგრამები** | **526.0** | **550.0** | **550.0** | **600.0** |
| **06 03** | **მოსახლეობის სოციალური უზრუნველყოფა** | **361.7** | **370.0** | **370.0** | **370.0** |
| **06 03 01** | **სარიტუალო მომსახურება** | 40.0 | 40.0 | 40.0 | 40.0 |
| **06 03 02** | **მარტოხელა დედათა დახმარება** | 58.0 | 60.0 | 60.0 | 60.0 |
| **06 03 03** | **ოჯახებისა და ბავშვების სოციალური დაცვა** | 153.7 | 155.0 | 155.0 | 155.0 |
| **06 03 05** | **ახალშობილთა ოჯახების დახმარება** | 30.0 | 35.0 | 35.0 | 35.0 |
| **06 03 06** | **საქალაქო ავტობუსების სუბსიდირების ხარჯები** (შპს "ფოთი ქალაქტრანსპორტი") | 80.0 | 80.0 | 80.0 | 80.0 |
| **06 04** | **მრავალშვილიანი ოჯახების ყოველთვიური დახმარება** | **200.0** | **250.0** | **250.0** | **250.0** |
| **06 06** | **სადღესასწაულო დღეებთან დაკავშირებული დახმარებები** | **50.0** | **50.0** | **50.0** | **50.0** |
| **06 07** | **ა(ა)იპ „ქალაქ ფოთის მუნიციპალიტეტის სოციალური კვლევის ცენტრი“** | **268.1** | **268.1** | **268.1** | **268.1** |
| **06 08** | **ა(ა)იპ „ქალაქ ფოთის მუნიციპალიტეტის სოციალური და სამედიცინო რეაბილიტაციის ცენტრი“** | **299.6** | **300.0** | **300.0** | **300.0** |

**4.1 საზოგადოებრივი ჯანდაცვის მომსახურება (არასამეწარმეო (არაკომერციული) იურიდიული პირი „თვითმმართველი ქალაქ ფოთის საზოგადოებრივი ჯანდაცვის ცენტრი“) (პროგრამული კოდი 06 01)**

პროგრამის მიზანია ადამიანის ფიზიკური და ფსიქიკური ჯანმრთელობის დაცვა-შენარჩუნება, ცხოვრების ჯანსაღი წესის დამკვიდრება, ადამიანის ჯანმრთელობისათვის უსაფრთხო გარემოს ჩამოყალიბება, ანტირაბიული, მალარიის, ტრანსმისიური დაავადების გადამტანი მწერების წინააღმდეგ ბრძოლის ღონისძიებების ჩატარება, ნარკომანიის, თამბაქოს, ალკოჰოლიზმის, შიდსის წინააღმდეგ ბრძოლის პროპაგანდა, მუშაობა მიზნობრივ ჯგუფებთან, მოსახლეობაში პროფილაქტიკურ-საგანმანათლებლო სამუშაოების წარმოება.

*მოსალოდნელი საბოლოო შედეგი:*

* მოსახლეობის დაცვა სხვადასხვა ინფექციურ დაავადებათა გავრცელებისგან.

*შედეგების შეფასების ინდიკატორები:*

* ჩატარებული პრევენციული ღონისძიებების რაოდენობა;
* პროგრამაში მონაწილე ბენეფიციართა რაოდენობა.

**4.2. ჯანდაცვის სხვა პროგრამები (პროგრამული კოდი 06 02)**

აღნიშნული პროგრამის ფარგლებში ყურადღება გამახვილდება ჯანმრთელობის დაცვის პროგრამების შემუშავება/გაუმჯობესებაზე, ისეთი პრიორიტეტული მიმართულებებით, როგორიცაა მოსახლეობის სტაციონარული მკურნალობის პროგრამა, მოსახლეობის მედიკამენტებით უზრუნველყოფის პროგრამა, განსაკუთრებული საჭიროების მქონე ავადმყოფთა და დიალიზის პროგრამაში მონაწილეთა ტრანსპორტირების პროგრამა, გინეკოლოგიურ დაავადებათა გამოკვლევისა და პროფილაქტიკის პროგრამა, სასმელი, სარეკრიაციო და ჩამდინარე წყლების სანიტარულ-ბაქტერიოლოგიური და სანიტარულ-ქიმიური გამოკვლევის პროგრამა, შეზღუდული შესაძლებლობების მქონე ბავშვთა რეაბილიტაციის დაფინანსების პროგრამა.

**4.2.1 მოსახლეობის სტაციონარული მკურნალობა (პროგრამული კოდი 06 02 01)**

პროგრამა ითვალისწინებს ქალაქ ფოთის მუნიციპალიტეტში მცხოვრები და სოციალურად დაუცველი მოსახლეობის ჯანმრთელობის დაცვის სერვისების ხელმისაწვდომობას, სხვადასხვა დაავადებების მკურნალობის ხარჯების თანადაფინანსებას, მათ შორის ძვირადღირებულ ოპერაციებს, გამოკვლევებს.

**პროგრამის მართვა:**

მოქალაქემ დახმარების მისაღებად უნდა მიმართოს ქალაქ ფოთის მუნიციპალიტეტის მერიას. განცხადებას თან უნდა დაერთოს სამედიცინო დაწესებულებიდან წარმოდგენილი ანგარიშ-ფაქტურა, ფორმა №100, მოსახლეობის საყოველთაო ჯანმრთელობის დაცვის სახელმწიფო პროგრამით გათვალისწინებული მომართვა (ასეთის არსებობის შემთხვევაში), ამონაწერი სოციალურად დაუცველი სარეიტინგო ქულის შესახებ და პირადობის მოწმობის ასლი.

მოქალაქეთა განცხადებების განხილვა მოხდება ქალაქ ფოთის მუნიციპალიტეტის მერიის ჯანმრთელობის და სოციალური დაცვის სამსახურთან არსებული ,,მოსახლეობის სტაციონარული მკურნალობის“ პროგრამის განმახორციელებელი მუდმივმოქმედი სამუშაო ჯგუფის მიერ (თვეში ორჯერ). განხილვისას გათვალისწინებული იქნება ავადმყოფის ასაკი, დაავადების სირთულე და ქრონიკულობა, ქალაქ ფოთის მუნიციპალიტეტის მერის წარმომადგენლის (უბნების მიხედვით) მიერ წარმოდგენილი დასკვნა ავადმყოფის სოციალურ-ეკონომიკური მდგომარეობის შესახებ, ანგარიშ-ფაქტურაში მითითებული სრული თანხა, საანგარიშო პერიოდში შემოსულ განცხადებათა რაოდენობა და დამტკიცებული ლიმიტი.

მოქალაქეებს, რომელთა სარეიტინგო ქულა არ აღემატება 100 000-ს - მკურნალობის ღირებულება დაუფინანსდებათ ანგარიშ-ფაქტურით წარმოდგენილი თანხის 100%-მდე, არაუმეტეს 1000 ლარისა, ხოლო მოქალაქეებს, რომელთაც გააჩნიათ 100 000-ზე მეტი სარეიტინგო ქულა, ან არ არიან დარეგისტრირებულნი სოციალურად დაუცველი ოჯახების ერთიან მონაცემთა ბაზაში, მკურნალობის ღირებულება დაუფინანსდებათ ანგარიშ-ფაქტურით წარმოდგენილი თანხის 50%-მდე, არაუმეტეს 1000 ლარისა. აღნიშნული პროგრამის ფარგლებში, პაციენტს საბიუჯეტო წლის განმავლობაში დახმარება შეიძლება გაეწიოს არაუმეტეს ორისა (განსაკუთრებულ შემთხვევაში).

თანხები გამოიყოფა სამუშაო ჯგუფის შესაბამისი გადაწყვეტილების და ქალაქ ფოთის მუნიციპალიტეტის მერის ბრძანების საფუძველზე.

**4.2.2 მოსახლეობის მედიკამენტებით უზრუნველყოფა (პროგრამული კოდი 06 02 02)**

აღნიშნული პროგრამით განხორციელდება მოსახლეობის მედიკამენტებით უზრუნველყოფა.

პროგრამის ფარგლებში გამოყოფილი ფინანსური რესურსი გადანაწილებულია:

ა) მოსახლეობის ერთჯერადი (70-ლარიანი) დახმარება - 70.0 ათ. ლარი;

ბ) განსაკუთრებული საჭიროების მქონე ავადმყოფთა დახმარება - 30.0 ათ. ლარი.

**პროგრამის მართვა:**

მოქალაქემ დახმარების მისაღებად უნდა მიმართოს ქალაქ ფოთის მუნიციპალიტეტის მერიას. განცხადებას თან უნდა დაერთოს სამედიცინო დაწესებულების მიერ გაცემული ფორმა №100, პირადობის მოწმობის ასლი, აფთიაქიდან წარმოდგენილი ანგარიშფაქტურა ან/და მედიკამენტის ღირებულების შესახებ ამონაწერი.

მოქალაქეთა განცხადებების განხილვა მოხდება ქალაქ ფოთის მუნიციპალიტეტის მერიის ჯანმრთელობის და სოციალური დაცვის სამსახურთან არსებული ,,მოსახლეობის მედიკამენტებით უზრუნველყოფის“ განმახორციელებელი სამუშაო ჯგუფის მიერ. განხილვისას გათვალისწინებული იქნება დაავადების სირთულე და ქრონიკულობა, ქალაქ ფოთის მუნიციპალიტეტის მერის წარმომადგენლის (უბნების მიხედვით) მიერ წარმოდგენილი დასკვნა ავადმყოფის სოციალურ-ეკონომიკური მდგომარეობის შესახებ, ანგარიშ-ფაქტურაში მითითებული სრული თანხა, საანგარიშო პერიოდში შემოსულ განცხადებათა რაოდენობა.

აღნიშნული პროგრამით პაციენტებს, საბიუჯეტო წლის განმავლობაში მედიკამენტის სახით, დახმარება შეიძლება გაეწიოთ ერთჯერადად 70 ლარის ფარგლებში, ასევე წელიწადში ერთჯერ - განსაკუთრებული საჭიროების მქონე ავადმყოფებს, წარმოდგენილი დოკუმენტაციის საფუძველზე, საერთო დამტკიცებული ლიმიტის ფარგლებში.

თანხები გამოიყოფა ქალაქ ფოთის მუნიციპალიტეტის მერიის ჯანმრთელობის და სოციალური დაცვის სამსახურის მომართვის, შესაბამისი სამუშაო ჯგუფის დასკვნისა და ქალაქ ფოთის მუნიციპალიტეტის მერის ბრძანების (ბრძანება გამოიცემა სამუშაო ჯგუფის გადაწყვეტილების საფუძველზე გასაწევ ან/და გაწეულ ხარჯებზე) საფუძველზე.

პროგრამის მომსახურე აფთიაქ(ებ)იდან ანგარიშის წარდგენა და შესაბამისი ინფორმაციის მიწოდება ქალაქ ფოთის მუნიციპალიტეტის მერიის ჯანმრთელობის და სოციალური დაცვის სამსახურზე მოხდება თვეში ორჯერ.

**4.2.3 განსაკუთრებული საჭიროების მქონე ავადმყოფთა და დიალიზის პროგრამაში მონაწილეთა ტრანსპორტირება (პროგრამული კოდი 06 02 03)**

განსაკუთრებული საჭიროების მქონე ავადმყოფთა და დიალიზით დაავადებულთა ქალაქგარეთ ტრანსპორტირების პროგრამის მიზანია მძიმე მდგომარეობაში მყოფ ავადმყოფთა ტრანსპორტირების უზრუნველყოფა უფასო, სრულყოფილი და ოპერატიული სასწრაფო სამედიცინო მომსახურებით.

**პროგრამის მართვა:**

პაციენტი ან/და მეურვე განცხადებით მიმართავს ქალაქ ფოთის მუნიციპალიტეტის მერიას. განცხადებას თან უნდა დაერთოს ექიმის მიერ გაცემული ფორმა №100, ავადმყოფის დიაგნოზისა და ტრანსპორტირების აუცილებლობის მითითებით. შემოსული დოკუმენტაცია მოწმდება ქალაქ ფოთის მუნიციპალიტეტის მერიის ჯანმრთელობის და სოციალური დაცვის სამსახურში. დიალიზზე მყოფ ავადმყოფთა სხვადასხვა ქალაქებში ტრანსპორტირების ხარჯები ანაზღაურდება თვეში 150 ლარის ოდენობით; ხოლო განსაკუთრებული საჭიროების მქონე ავადმყოფთა ქალაქგარეთ ტრანსპორტირების შემთხვევაში - წელიწადში ერთჯერ:

ა) ფოთი - თბილისი - 250 ლარი;

ბ) ფოთი - ქუთაისი - 150 ლარი;

გ) ფოთი - ბათუმი - 150 ლარი;

დ) ფოთი - ზუგდიდი - 150 ლარი.

ბიუჯეტიდან გამოყოფილი მატერიალური დახმარება, შესაბამისი სამუშაო ჯგუფის დასკვნისა და ქალაქ ფოთის მუნიციპალიტეტის მერის ბრძანების საფუძველზე, განსაზღვრულ პირებს დაერიცხებათ საბანკო ანგარიშზე.

**4.2.4 გინეკოლოგიურ დაავადებათა გამოკვლევა და პროფილაქტიკა (პროგრამული კოდი 06 02 04)**

პროგრამის მიზანია გინეკოლოგიურ დაავადებათა ადრეული გამოვლენა ან პრევენციული ღონისძიებების გატარება.

პაციენტები გამოკვლევების ჩასატარებლად ყოველგვარი განცხადების გარეშე პირდაპირ მიმართავენ პროგრამაში მონაწილე სამედიცინო დაწესებულებას.

**4.2.5 სასმელი, სარეკრეაციო და ჩამდინარე წყლების სანიტარულ-ბაქტერიოლოგიური და სანიტარულ-ქიმიური გამოკვლევა (პროგრამული კოდი 06 02 05)**

აღნიშნული პროგრამის განხორციელების აუცილებლობა განპირობებულია მოსახლეობის ჯანმრთელობისათვის უსაფრთხო გარემოს შექმნის უზრუნველყოფით. შესაბამისად, პროგრამის მიზანია სასმელი, სარეკრიაციო და საბინაო წყლის ხარისხის სისტემატიური ლაბორატორიული კვლევა, რათა თავიდან იქნას აცილებული ინფექციური დაავადებების და ეპიდ. აფეთქებების გავრცელება.

**4.2.6 შეზღუდული შესაძლებლობების მქონე ბავშვთა რეაბილიტაციის დაფინანსება (პროგრამული კოდი 06 02 06)**

პროგრამა ითვალისწინებს ქალაქ ფოთში რეგისტრირებული, საქართველოს მოქალაქე შეზღუდული შესაძლებლობის მქონე 17 წლამდე ასაკის ბავშვთა ფსიქოსომატურ რეაბილიტაციას.

**პროგრამის მართვა:**

ქალაქ ფოთის მუნიციპალიტეტში რეგისტრირებული, საქართველოს მოქალაქე, შეზღუდული შესაძლებლობის მქონე 17 წლამდე ასაკის ბავშვის მშობელი/კანონიერი წარმომადგენელი განცხადებით მიმართავს ქალაქ ფოთის მუნიციპალიტეტის მერიას. განცხადებას თან უნდა ახლდეს პროგრამით მოსარგებლის პირადობის დამადასტურებელი დოკუმენტის (დაბადების მოწმობა, იძულებით გადაადგილებული პირის მოწმობა), მშობლის/კანონიერი წარმომადგენლის პირადობის დამადასტურებელი დოკუმენტის (პირადობის მოწმობა, იძულებით გადაადგილებული პირის მოწმობა) ასლები, კანონიერი წარმომადგენლის შემთხვევაში - აღნიშნულის დამადასტურებელი დოკუმენტის ასლი, შეზღუდული შესაძლებლობის მქონე პირთა სტატუსის დამადასტურებელი მოწმობის ასლი, ფორმა №100 და ანგარიშ-ფაქტურა საქართველოში განთავსებული შესაბამისი სამედიცინო-სარეაბილიტაციო დაწესებულებიდან. აღნიშნული პროგრამით ბენეფიციარებს დახმარება გაეწევათ წელიწადში ერთჯერ, არაუმეტეს 500 ლარით.

თანხები გამოიყოფა შესაბამისი სამუშაო ჯგუფის დასკვნისა და ქალაქ ფოთის მუნიციპალიტეტის მერის ბრძანების საფუძველზე.

*მოსალოდნელი საბოლოო შედეგი:*

* მოსახლეობის ჯანმრთელობის მდგომარეობის გაუმჯობესება.

*შედეგების შეფასების ინდიკატორი:*

* პროგრამაში მონაწილე ბენეფიციართა რაოდენობა.

**4.3 მოსახლეობის სოციალური უზრუნველყოფა (პროგრამული კოდი 06 03)**

პროგრამა ითვალისწინებს ქალაქ ფოთის ტერიტორიაზე მცხოვრები მოსახლეობის სხვადასხვა ფენებისათვის გარკვეული შეღავათებითა და სოციალური დახმარებებით უზრუნველყოფას. სახელმწიფო ბიუჯეტიდან გამოყოფილი მიზნობრივი ტრანსფერის ფარგლებში კანონმდებლობით გათვალისწინებული სარიტუალო მომსახურების ხარჯების ანაზღაურებას, მოხუცებულთა, მიუსაფართა და სოციალურად დაუცველთა კვებით უზრუნველყოფას, დემოგრაფიული მდგომარეობის გაუმჯობესების მიზნით ახალშობილთა ოჯახების დახმარებას, დაუძლურებული და ლოგინს მიჯაჭვული ბენეფიციარებისათვის სოციალური და სამედიცინო სერვისების მიწოდებას ადგილებზე და სხვა სოციალურ ღონისძიებებს, რომლებიც მთლიანობაში უზრუნველყოფენ ქალაქის მოსახლეობის სოციალური მდგომარეობის გაუმჯობესებას.

**4.3.1 სარიტუალო მომსახურება (პროგრამული კოდი 06 03 01)**

აღნიშნული პროგრამით ხორციელდება უმწეო, მარტოხელა და უპატრონო მიცვალებულთა სარიტუალო მომსახურების დაფინანსება, აგრეთვე დიდი სამამულო ომის მონაწილეებისა და საქართველოს ტერიტორიული მთლიანობისათვის ბრძოლაში მონაწილეთა გარდაცვალების შემთხვევაში, მათი ოჯახებისათვის ერთჯერადი მატერიალური დახმარების გაწევა 300 ლარის ოდენობით.

**პროგრამის მართვა:**

აღნიშნული პროგრამით დახმარების მისაღებად გარდაცვლილის ოჯახის წევრმა ან მეურვემ უნდა მიმართოს ქალაქ ფოთის მუნიციპალიტეტის მერიას. განცხადებას თან უნდა დაერთოს განმცხადებლის პირადობის მოწმობის ასლი, გარდაცვალების მოწმობის ასლი, გარდაცვლილის პირადობის მოწმობის ასლი, ცნობა ქალაქ ფოთის მუნიციპალიტეტის მერის წარმომადგენლებიდან (უბნების მიხედვით).

უპატრონო მიცვალებულის შემთხვევაში, დაკრძალვის ორგანიზებას და ჩასასვენებელი სასახლის დამზადებისათვის საჭირო დოკუმენტაციის წარდგენას ქალაქ ფოთის მუნიციპალიტეტის მერიაში ახორციელებს ქალაქ ფოთის მუნიციპალიტეტის მერის წარმომადგენლები (უბნების მიხედვით).

**4.3.2 მარტოხელა დედათა დახმარება (პროგრამული კოდი 06 03 02)**

სამუშაო ადგილების დეფიციტის გამო მარტოხელა დედების უმრავლესობა უმუშევარია, მათ მძიმე ტვირთად აწევთ მცირეწლოვანი შვილების მოვლა-პატრონობა. იზრდება მზრუნველობამოკლებულ ბავშვთა რაოდენობა, ამიტომ მიზანშეწონილია გაეწიოს ყოველთვიური მატერიალური დახმარება მარტოხელა დედებს 50 ლარის ოდენობით, მოზარდის 17 წლის ასაკის შესრულებამდე.

**პროგრამის მართვა:**

მატერიალური დახმარების მისაღებად მარტოხელა დედამ უნდა წარადგინოს ქალაქ ფოთის მუნიციპალიტეტის მერიაში განცხადება შესაბამისი დოკუმენტაციით (პირადობის მოწმობის ასლი, ბავშვის დაბადების მოწმობის ასლი, ცნობა მარტოხელა მშობლის სტატუსის შესახებ).

ბიუჯეტიდან გამოყოფილი მატერიალური დახმარება, შესაბამისი სამუშაო ჯგუფის დასკვნის და ქალაქ ფოთის მუნიციპალიტეტის მერის ბრძანების საფუძველზე, მარტოხელა დედებს ან/და მათ მიერ განსაზღვრულ პირებს დაერიცხებათ საბანკო ანგარიშზე.

**4.3.3 ოჯახებისა და ბავშვების სოციალური დაცვა (პროგრამული კოდი 06 03 03)**

აღნიშნული პროგრამა მოიცავს არასამეწარმეო (არაკომერციული) იურიდიული პირი „თვითმმართველი ქალაქის-ფოთის ბავშვთა ცენტრის“ პროგრამას, 2008 წლის აგვისტოს მოვლენების დროს რუსეთის აგრესიის შედეგად დაღუპულთა ოჯახების დახმარების პროგრამას, მეორე მსოფლიო ომის მონაწილე, ამავე ომის მონაწილეებთან გათანაბრებულ პირთა და სხვა სახელმწიფოთა ტერიტორიული მთლიანობისათვის ბრძოლის მონაწილეთა დახმარებისპროგრამას, უსინათლოების მატერიალური დახმარების პროგრამას კომუნალური გადასახადების დასაფინანსებლად და წნევის გამზომი ხმოვანი აპარატების შესაძენად, შეზღუდული შესაძლებლობის მქონე ბავშვთა დღის ცენტრის დახმარებას კომუნალური გადასახადების დასაფინანსებლად.

**4.3.3.1 არასამეწარმეო (არაკომერციული) იურიდიული პირი - „თვითმმართველი ქალაქის-ფოთის ბავშვთა ცენტრი“ (პროგრამული კოდი 06 03 03 01)**

ქვეპროგრამა ითვალისწინებს მზრუნველობამოკლებულ ბავშვთა უზრუნველყოფას თავშესაფრით, კვებით, ბავშვთა დასვენება-გაჯანსაღებას (საოჯახო ტიპის ბავშვთა სახლი). პროგრამის ბენეფიციარია 10 ბავშვი.

**4.3.3.2 2008 წლის აგვისტოს მოვლენების დროს რუსეთის აგრესიის შედეგად დაღუპულთა ოჯახების დახმარება (პროგრამული კოდი 06 03 03 03)**

პროგრამა მიზნად ისახავს 2008 წლის აგვისტოს თვეში რუსეთის მიერ განხორციელებული აგრესიის შედეგად გარდაცვლილი მოქალაქეების ოჯახებისათვის მატერიალური დახმარების გაწევას, მათი ხსოვნისადმი პატივის მიგებას, კერძოდ:

ა) რუსეთის მიერ განხორციელებული აგრესიის შედეგად გარდაცვლილი 11 მოქალაქის ოჯახისათვის - 500 ლარის ოდენობით წელიწადში ერთხელ;

ბ) რუსეთის მიერ განხორციელებული აგრესიის შედეგად გარდაცვლილი 4 მშვიდობიანი მოქალაქის ოჯახისთვის, რომლებიც სამსახურებრივი მოვალეობის შესრულების დროს დაიღუპნენ - 150 ლარის ოდენობით ყოველთვიურად.

ბენეფიციარების დაფინანსებაზე ბრძანებას გამოსცემს ქალაქ ფოთის მუნიციპალიტეტის მერი.

გამოყოფილი თანხა ბენეფიციარებს დაერიცხებათ პირად საბანკო ანგარიშზე.

**4.3.3.3 მეორე მსოფლიო ომის მონაწილე, ამავე ომის შეზღუდული შესაძლებლობის მქონე პირთა და სხვა სახელმწიფოთა ტერიტორიული მთლიანობისათვის ბრძოლის მონაწილეთა დახმარება (პროგრამული კოდი 06 03 03 04)**

პროგრამა მიზნად ისახავს დიდი სამამულო ომის მონაწილეებისა და ამავე ომის შეზღუდული შესაძლებლობის მქონე პირთა და სხვა სახელმწიფოთა ტერიტორიული მთლიანობისათვის ბრძოლაში მონაწილეთა ერთჯერადი მატერიალური დახმარების გაწევას. კერძოდ:

ა) მეორე მსოფლიო ომის მონაწილე ბენეფიციარებს, თითოეულს 350 ლარის ოდენობით;

ბ) სხვა სახელმწიფოთა ტერიტორიული მთლიანობისათვის ბრძოლაში მონაწილე ბენეფიციარებს, თითოეულს 250 ლარის ოდენობით;

გ) მეორე მსოფლიო ომის მონაწილეებთან გათანაბრებულ ბენეფიციარებს, თითოეულს 250 ლარის ოდენობით.

**პროგრამის მართვა:**

გამოყოფილი თანხა ბენეფიციარებს დაერიცხებათ პირად საბანკო ანგარიშზე, შესაბამისი სამუშაო ჯგუფის დასკვნის და ქალაქ ფოთის მუნიციპალიტეტის მერის ბრძანების საფუძველზე.

**4.3.3.4 უსინათლოების მატერიალური დახმარება კომუნალური გადასახადების დასაფინანსებლად (პროგრამული კოდი 06 03 03 06)**

პროგრამა გულისხმობს უსინათლო პენსიონერთათვის ყოველთვიურად 40 ლარიან შეღავათიან პაკეტს კომუნალური გადასახადების დასაფინანსებლად.

**პროგრამის მართვა:**

უსინათლო პენსიონერი (შემდგომში ბენეფიციარი) კომუნალურ გადასახადებზე შეღავათების მისაღებად განცხადებით მიმართავს ქალაქ ფოთის მუნიციპალიტეტის მერიას. განცხადებას თან უნდა დაერთოს ბენეფიციარის პირადობის დამადასტურებელი მოწმობის ასლი და ცნობა სოციალური მომსახურების სააგენტოს ფოთის განყოფილებიდან, რომ ბენეფიციარი არის უსინათლო პენსიონერი.

ბენეფიციარების დაფინანსებაზე ბრძანებას გამოსცემს ქალაქ ფოთის მუნიციპალიტეტის მერი.

პროგრამაში მონაწილე ბენეფიციარებს, კომუნალურ გადასახადებზე შეღავათი 40 ლარის ოდენობით, ყოველთვიურად დაერიცხებათ საბანკო ანგარიშებზე.

ბენეფიციართა სია არანაკლებ წელიწადში ორჯერ უნდა იქნას წარმოდგენილი ქალაქ ფოთის მუნიციპალიტეტის მერიის ჯანმრთელობის და სოციალური დაცვის სამსახურის მიერ.

**4.3.3.5 უსინათლოებისათვის წნევის გამზომი ხმოვანი აპარატების შეძენა (პროგრამული კოდი 06 03 03 07)**

პროგრამა ითვალისწინებს 40 წლის ასაკის ზემოთ უსინათლო პენსიონერთათვის 150 ლარამდე ღირებულების წნევის გამზომი ხმოვანი აპარატების შეძენას.

**პროგრამის მართვა:**

უსინათლო პენსიონერი (შემდგომში ბენეფიციარი), წნევის გამზომი ხმოვანი აპარატების შესაძენად, განცხადებით მიმართავს ქალაქ ფოთის მუნიციპალიტეტის მერიას. განცხადებას თან უნდა დაერთოს ბენეფიციარის პირადობის დამადასტურებელი მოწმობის ასლი, ცნობა სოციალური მომსახურების სააგენტოს ფოთის განყოფილებიდან, რომ ბენეფიციარი არის უსინათლო პენსიონერი, ფორმა №IV-100 ჯანმრთელობის მდგომარეობის შესახებ.

ფასთა გამოკითხვის შედეგად გამოვლენილ მომწოდებელთან გაფორმებული ხელშეკრულების თანახმად, მოთხოვნის შესაბამისად, განხორციელდება წნევის გამზომი ხმოვანი აპარატებისშესყიდვა.

წარმოდგენილი დოკუმენტაციისა და შესაბამისი სამუშაო ჯგუფის დასკვნის საფუძველზე, მოხდება ბენეფიციარებზე წნევის გამზომი ხმოვანი აპარატებისგადაცემა.

**4.3.3.6 შეზღუდული შესაძლებლობის მქონე ბავშვთა დღის ცენტრის დახმარება კომუნალური გადასახადების დასაფინანსებლად (პროგრამული კოდი 06 03 03 08)**

პროგრამა ითვალისწინებს შეზღუდული შესაძლებლობის მქონე ბავშვთა დღის ცენტრის დახმარებას კომუნალური ხარჯების დასაფინანსებლად.

**პროგრამის მართვა:**

ქალაქ ფოთის მუნიციპალიტეტსა და არასამეწარმეო (არაკომერციული) იურიდიულ პირს „კოალიცია სოციალური რეფორმებისათვის“ შორის ფორმდება ხელშეკრულება შეზღუდული შესაძლებლობის მქონე ბავშვთა დღის ცენტრის პროგრამის განხორციელების ხელშეწყობაზე, კერძოდ კომუნალური ხარჯების ნაწილობრივ ანაზღაურებაზე.

არასამეწარმეო (არაკომერციული) იურიდიული პირი „კოალიცია სოციალური რეფორმებისათვის“, კომუნალური გადასახადების დარიცხვის შემდეგ, წერილობით მიმართავს ქალაქ ფოთის მუნიციპალიტეტის მერს და წერილს თან დაურთავს კომუნალური გადასახადების ოდენობის დამადასტურებელ დოკუმენტს. შეზღუდული შესაძლებლობის მქონე ბავშვთა დღის ცენტრის კომუნალური ხარჯების დაფინანსება მოხდება ქალაქ ფოთის მუნიციპალიტეტის მერის ბრძანების საფუძველზე.

**4.3.4 ახალშობილთა ოჯახების დახმარება (პროგრამული კოდი 06 03 05)**

პროგრამა უზრუნველყოფს ახალშობილთა ოჯახების წახალისებას, რათა ხელი შეუწყოს დემოგრაფიული ფონის გაუმჯობესებას. პროგრამის ფარგლებში ახალშობილთა ოჯახებისათვის (მათ შორის, ქალაქ ფოთის მუნიციპალიტეტში რეგისტრირებულ დევნილებზე) გათვალისწინებულია ერთჯერადად 100 ლარით დახმარება, იმის გათვალისწინებით, რომ ახალშობილის მშობლები უნდა იყოს რეგისტრირებული ქალაქ ფოთის მუნიციპალიტეტში.

პროგრამაში მონაწილე ბენეფიციარებისათვის მატერიალური დახმარების უზრუნველყოფა შესაძლებელი იქნება ახალშობილის მშობლის მიერ ქალაქ ფოთის მუნიციპალიტეტის მერიაში შემოსული განცხადებისა და თანდართული დოკუმენტაციის (მშობლების პირადობის მოწმობის ასლები, მონაცემები მათი რეგისტრაციის ადგილის შესახებ, დევნილის შემთხვევაში - დევნილის მოწმობის ასლი, ბავშვის დაბადების მოწმობის ასლი) საფუძველზე.

**პროგრამის მართვა:**

თანხა განმცხადებელს დაერიცხება პირად საბანკო ანგარიშზე, ქალაქ ფოთის მუნიციპალიტეტის მერის წარმომადგენლის (უბნების მიხედვით) დასკვნის, შესაბამისი სამუშაო ჯგუფის გადაწყვეტილებისა და ქალაქ ფოთის მუნიციპალიტეტის მერის ბრძანების საფუძველზე.

**4.3.5 საქალაქო ავტობუსების სუბსიდირების ხარჯები (შეზღუდული პასუხისმგებლობის საზოგადოება „ფოთი ქალაქტრანსპორტი“) (პროგრამული კოდი 06 03 06)**

პროგრამის ფარგლებში განხორციელდება ქალაქის სოციალურად დაუცველი მოსახლეობისათვის იაფი ტრანსპორტით მომსახურება. იგი სხვა სატრანსპორტო საშუალებებთან შედარებით იაფია და ნებისმიერ ადამიანს შეეძლება აღნიშნული ავტობუსით მგზავრობა.

დაფინანსებაზე ბრძანებას გამოსცემს ქალაქ ფოთის მუნიციპალიტეტის მერი.

**4.4 მრავალშვილიანი ოჯახების ყოველთვიური დახმარება (პროგრამული კოდი 06 04)**

ქალაქში დემოგრაფიული სიტუაციის შემდგომი გაუმჯობესებისათვის ქალაქ ფოთის მუნიციპალიტეტის მკვიდრ და საქართველოს ოკუპირებული ტერიტორიებიდან იძულებით გადაადგილებულ პირთა ოჯახებს, იმის გათვალისწინებით, რომ მრავალშვილიანის მშობლები უნდა იყოს რეგისტრირებული ქალაქ ფოთში, რომლებიც ზრდიან 3 და მეტ არასრულწლოვან მოზარდს (უფროსი შვილის 17 წლის ასაკის შესრულებამდე), ბოლო შვილზე მიზანშეწონილია დაენიშნოს ყოველთვიური მატერიალური დახმარება:

* 3 შვილიან ოჯახს - 50 ლარი;
* 4 შვილიან ოჯახს - 100 ლარი;
* 5 შვილიან ოჯახს - 190 ლარი;
* 6 შვილიან ოჯახს - 220 ლარი;
* 7 შვილიან ოჯახს - 300 ლარი;
* 8 და მეტ შვილიან ოჯახს - 450 ლარი.

ქვეპროგრამის ბენეფიციარია დაახლოებით 300-მდე ოჯახი.

მატერიალური დახმარების მისაღებად მრავალშვილიანმა ოჯახმა უნდა წარადგინოს ქალაქ ფოთის მუნიციპალიტეტის მერიაში განცხადება შესაბამისი დოკუმენტაციით (მშობლების პირადობისა და ბავშვების დაბადების მოწმობის ასლები).

**პროგრამის მართვა:**

თანხა განმცხადებელს დაერიცხება პირად საბანკო ანგარიშზე ქალაქ ფოთის მუნიციპალიტეტის მერის წარმომადგენლის (უბნების მიხედვით) დასკვნის, შესაბამისი სამუშაო ჯგუფის გადაწყვეტილების და ქალაქ ფოთის მუნიციპალიტეტის მერის ბრძანების საფუძველზე.

**4.5 სადღესასწაულო დღეებთან დაკავშირებული დახმარებები (პროგრამული კოდი 06 06)**

აღნიშნული პროგრამა ითვალისწინებს სადღესასწაულო დღეებში შემდეგი კატეგორიის ბენეფიციარების მატერიალურ წახალისებას:

- დედითა და დედ-მამით ობლები 17 წლამდე ასაკის – 100 ლარი წელიწადში ორჯერ.

- 1989 წლის 9 აპრილის მონაწილე – 500 ლარი ერთჯერადად.

- ქალაქის წინაშე განსაკუთრებული დამსახურების მქონე პენსიონრები – 100 ლარი წელიწადში ორჯერ.

- შეზღუდული შესაძლებლობების მქონე პირები 17 წლამდე ასაკის მოზარდები – 100 ლარი წელიწადში ორჯერ.

- ქალაქში მცხოვრები უხუცესები:

ა) 90-100 წლამდე უხუცესები – 100 ლარი ერთჯერადად;

ბ) 100 წლის და 100 წელს გადაცილებული უხუცესები - 500 ლარი ერთჯერადად.

თანხა პროგრამაში მონაწილე ბენეფიციარებს დაერიცხებათ პირად საბანკო ანგარიშზე.

თანხები გამოიყოფა შესაბამისი სამუშაო ჯგუფის დასკვნისა და ქალაქ ფოთის მუნიციპალიტეტის მერის ბრძანების საფუძველზე.

**4.6 არასამეწარმეო (არაკომერციული) იურიდიული პირი „ქალაქ ფოთის მუნიციპალიტეტის სოციალური კვლევის ცენტრი“ (პროგრამული კოდი 06 07)**

ქვეპროგრამის ფარგლებში ხორციელდება სოციალური სერვისებით უზრუნველყოფის, შესაბამისი საჭიროების მქონე შეზღუდული შესაძლებლობის მქონე პირთა (მათ შორის ბავშვთა) პრევენციული, სარეაბილიტაციო და ალტერნატიული მომსახურების, ხანდაზმულთა და ოჯახურ მზრუნველობას მოკლებულ, სოციალურად დაუცველი და მიუსაფარ ბავშვთა ფიზიკური და სოციალური მდგომარეობის გაუმჯობესების საკითხებზე ინფორმაციის მომზადება; აწარმოებს მოსახლეობის ჯანმრთელობის მდგომარეობაზე სოციალური პირობების გავლენის შესწავლას, დემოგრაფიული პროცესების ინფორმაციული ბანკის შექმნას, მოსახლეობის ცხოვრების დონისა და ეკონომიკური აქტივობის სტატუსის (დასაქმების, უმუშევრობის) საინფორმაციო ბანკის შექმნას, ქალაქ ფოთის მუნიციპალიტეტის მერის წარმომადგენლების მუშაობის (უბნების მიხედვით) ხელშეწყობას მათი უფლებამოსილების ფარგლებში შემავალ საკითხებთან დაკავშირებით (წარმომადგენლის მიმართვის საფუძველზე შესაბამისი ინფორმაციისა და დასკვნის მიწოდება).

**4.7 არასამეწარმეო (არაკომერციული) იურიდიული პირი „ქალაქ ფოთის მუნიციპალიტეტის სოციალური და სამედიცინო რეაბილიტაციის ცენტრი“ (პროგრამული კოდი 06 08)**

ა) პროგრამის მიზანია შინმოვლის სერვისის განვითარებისა და დანერგვის გზით უნარშეზღუდული/მოწყვლადი ადამიანებისათვის ჯანმრთელობის მდგომარეობის გაუმჯობესება, კვალიფიციური სამედიცინო და სოციალური მომსახურების მიწოდება საცხოვრებელ ადგილზე იმ პირთათვის, რომლებიც საკუთარ თავს ვერ უვლიან.

ბ) არამდგრადი შრომის ბაზარი, სოციალურად დაუცველი ოჯახები, საკვებ პროდუქტებზე მაღალი ფასები მოითხოვს შეიქმნას ერთჯერადად, უფასო კვების სერვისი. აღნიშნულ სერვისში ყოველდღიურად ისადილებს დაახლოებით 250 ბენეფიციარი.

**პროგრამის მართვა:**

ა) პროგრამა ითვალისწინებს დაუძლურებული ან/და ლოგინს მიჯაჭვული ბენეფიციარებისათვის, კვალიფიციური მედდების, ექიმისა და ტექნიკური მუშაკის დახმარებით, სოციალური და სამედიცინო სერვისების მიწოდებას ადგილებზე.

სოციალური და სამედიცინო რეაბილიტაცია მოიცავს მომსახურებას სხვადასხვა მიმართულებით, კერძოდ: საკვებისა და მედიკამენტების მიღებას, ნაწოლების დამუშავებას, წნევის კონტროლს, პირად ჰიგიენას, ყოველდღიურ ინსტრუმენტალურ აქტივობებს და სხვას.

პროგრამის ბენეფიციარების ჩამონათვალი განისაზღვრება არასამეწარმეო (არაკომერციული) იურიდიული პირი „ქალაქ ფოთის მუნიციპალიტეტის სოციალური და სამედიცინო რეაბილიტაციის ცენტრის“ დირექტორის ბრძანებით.

ბ) უფასო კვებით უზრუნველსაყოფად სოციალურად დაუცველ მოქალაქეთა განცხადებების განხილვა მოხდება ქალაქ ფოთის მუნიციპალიტეტის მერიის ჯანმრთელობის და სოციალური დაცვის სამსახურში, ქალაქ ფოთის მუნიციპალიტეტის მერის წარმომადგენლის (უბნების მიხედვით) მიერ წარმოდგენილი დასკვნის საფუძველზე ბენეფიციარის სოციალურ-ეკონომიკური მდგომარეობის შესახებ.

ბენეფიციარების დაფინანსებაზე ბრძანებას გამოსცემს არასამეწარმეო (არაკომერციული) იურიდიული პირი „ქალაქ ფოთის მუნიციპალიტეტის სოციალური და სამედიცინო რეაბილიტაციის ცენტრის“ დირექტორი.

*მოსალოდნელი საბოლოო შედეგები:*

* მუნიციპალიტეტში მოსახლეობის სოციალურ-ეკონომიკური მდგომარეობის გაუმჯობესება;
* მუნიციპალიტეტში დემოგრაფიული მდგომარეობის გაუმჯობესება.

*შედეგების შეფასების ინდიკატორი:*

* პროგრამაში მონაწილე ბენეფიციართა რაოდენობა.

**5. თავდაცვა, საზოგადოებრივი წესრიგი და უსაფრთხოება (პროგრამული კოდი 02 00)**

ქვეყნის თავდაცვისუნარიანობის ხარისხის ამაღლების ხელშეწყობის მიზნით, ქალაქ ფოთში ხორციელდება სამხედრო აღრიცხვის და გაწვევის, წვევამდელთა სამედიცინო შემოწმებისა და ტრანსპორტირების ღონისძიებები.

| **ორგ. კოდი** | **დასახელება** | **2019 წლის გეგმა** | **2020 წლის პროგნოზი** | **2021 წლის პროგნოზი** | **2022 წლის პროგნოზი** |
| --- | --- | --- | --- | --- | --- |
| **02 00** | **თავდაცვა** | **110.0** | **110.0** | **110.0** | **110.0** |
| **02 03** | **ქვეყნის თავდაცვისუნარიანობის ამაღლების ხელშეწყობა** (ქალაქ ფოთის მუნიციპალიტეტის მერიის სამხედრო აღრიცხვის, გაწვევისა და მობილიზაციის სამსახური) | **110.0** | **110.0** | **110.0** | **110.0** |

**5.1 ქვეყნის თავდაცვისუნარიანობის ამაღლების ხელშეწყობა (პროგრამული კოდი 02 03)**

ქვეყნის თავდაცვისუნარიანობის ხარისხის ამაღლების ხელშეწყობის მიზნით, ქალაქ ფოთში ხორციელდება მოსწავლეთა პირველადი აღრიცხვის და გაწვევის, წვევამდელთა სამედიცინო შემოწმებისა და ტრანსპორტირების ღონისძიებები, ასევე სარეზერვო ძალების მობილიზება.

2019 წელს სავარაუდოდ მოხდება 120-130 ვაჟის ტრანსპორტირება და სამედიცინო შემოწმება.

*მოსალოდნელი საბოლოო შედეგები:*

* დაცული მოსახლეობა;
* თავდაცვის სამინისტროს მიერ მოწოდებული გეგმის შესრულება.

*შედეგების შეფასების ინდიკატორები:*

* გაწვეულთა რაოდენობა.

**პროექტის წარმომდგენი,**

ქალაქ ფოთის მუნიციპალიტეტის მერი გოჩა კურდღელია

საკრებულოს თავმჯდომარე ირაკლი კაკულია